Tooji skulle egentlig ha ledet sendingen sammen med Margrethe Røed, men NRK avsluttet kontrakten med artisten sommeren 2015. Årsaken var at Tooji hadde gitt ut en musikkvideo der han stilte opp naken og simulerte en elskovsscene med en prest i en kirke. NRKs underholdningsredaktør Charlo Halvorsen uttalte til at musikkvideoen «hadde et eksplisitt seksuelt innhold, som ikke var forenlig med å lede et barneprogram.» Tooji mente selv at han hadde fått sparken fra programlederjobben, noe Halvorsen avviste.